গংগাচড়া সরকারি কলেজ

গংগাচড়া সরকারি কলেজ রংপুর জেলার গংগাচড়া উপজেলার একটি সরকারি মহাবিদ্যালয়। ১৯৯০ সালে প্রতিষ্ঠিত কলেজটি ২০১৮ সালের ৮ই আগস্ট  সরকারিকরণ করা হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স এবং ৮টি বিষয়ে স্নাতক (সম্মান) কোর্স চালু আছে। ২০২৪ সালের তথ্য অনুযায়ী, এখানে মোট ৩,৫০৭ জন শিক্ষার্থী অধ্যয়ন করছে।

ইতিহাস
১৯৯০ সালের ৯ জুন কলেজটি উচ্চ মাধ্যমিক হিসেবে চালু হয়। ১৯৯৩ সালে  উচ্চ মাধ্যমিক এবং ১৯৯৬ সালে স্নাতক (পাশ) স্তর এমপিওভুক্তিকরণ করা হয়। ১৯৯৬ সালে স্নাতক (পাস) কোর্স এবং ২০১৩ সালে স্নাতক (সম্মান) কোর্স চালু হয়। পরিশেষে ২০১৮ সালে ৮ই আগস্ট সরকারিকরণ করা হয়।  
ক্যাম্পাস
কলেজের মোট জমির পরিমাণ ৭.৬৯ একর। কলেজে রয়েছে ১টি তিন তলা এবং ১টি চার তলা একাডেমিক ভবন ও টিনশেডে মসজিদ। রয়েছে বিশাল লাইব্রেরী, বিজ্ঞান ল্যাবরেটরি, কম্পিউটার ল্যাব, বিশাল খেলার মাঠ ও একটি বড় পুকুর।
উপলব্ধ কোর্স
বর্তমানে কলেজটিতে দিনাজপুর শিক্ষা বোর্ডের অধীনে উচ্চ মাধ্যমিক এবং জাতীয় বিশ্ববিদ্যালয়ের অধীনে স্নাতক কোর্স চালু আছে। 
 উচ্চ মাধ্যমিক
 বিজ্ঞান
 মানবিক
 ব্যবসা
 স্নাতক (পাস)
 বিএ (পাস)
 বিএসএস (পাস)
 বি.এসসি. (পাস)
 বিবিএস (পাস)
 স্নাতক (সম্মান)
 বাংলা
 ইতিহাস
 ইসলামিক ইতিহাস ও সংস্কৃতি
 রাষ্ট্রবিজ্ঞান
 অর্থনীতি
 হিসাববিজ্ঞান
 ব্যবস্থাপনা
 উদ্ভিদবিদ্যা
ফলাফল
২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ৬,৮৮০ জন, পাস করেছে ৪,৭৯৭ জন, ফেল করেছে ২,০৮৩ জন, এ+ পেয়েছে ২০৩ জন, শতকরা পাস করেছে ৬৭.৭২%, শতকরা এ+ পেয়েছে ২.৯৫ %।

তথ্যসূত্র

 বহিঃসংযোগ 



বিষয়শ্রেণী:রংপুর জেলার মহাবিদ্যালয়
বিষয়শ্রেণী:১৯৯০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯০-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়